Δαυίδ Ναχμίας

Ο Δαυίδ Ναχμίας (19 Μαρτίου 1966) είναι Έλληνας μουσικός, πιανίστας και δημοσιογράφος. Τον Δεκέμβριο του 2024 τιμήθηκε από την Ακαδημία Αθηνών με το Βραβείο Γραμμάτων και Τεχνών για την πολυετή προσφορά του στη δημοσιογραφία μέσω των εκπομπών του και την ελληνική μουσική δημιουργία. Η πορεία του συνδέθηκε άρρηκτα με τη μελέτη, την ανάδειξη και την ερμηνεία του ελληνικού τραγουδιού του πρώτου μισού του εικοστού αιώνα, με έμφαση στο αστικό, μελωδικό και λυρικό ρεπερτόριο. Αναγνωρίζεται ως ένας από τους σημαντικότερους συνεχιστές και θεματοφύλακες αυτής της μουσικής παράδοσης, με έργο που διασταυρώνει την ιστορική έρευνα, την καλλιτεχνική πράξη και τη δημόσια λόγια παρουσία.

 Πρώιμα χρόνια - εκπαίδευση 
Ο Δαυίδ Ναχμίας γεννήθηκε στη Βομβάη της Ινδίας από ελληνική οικογένεια και μεγάλωσε στην Αθήνα. Φοίτησε επί έξι έτη στο American Community School και συνέχισε τις σπουδές του στο St. Lawrence College. Είναι απόφοιτος του Πανεπιστημίου La Verne της Καλιφόρνιας, όπου έλαβε πτυχίο BA στην Ψυχολογία. Παράλληλα, σπούδασε πιάνο, θεωρία της μουσικής και ενορχήστρωση στο Ελληνικό Ωδείο Αθηνών, θέτοντας τις βάσεις για την καλλιτεχνική του πορεία.

Σταδιοδρομία
 Στο ραδιόφωνο 
Απ' το 1986 μέχρι το 1988 ξεκίνησε σε μικρούς ραδιοφωνικούς σταθμούς συμπαρουσιάζοντας με τον Αλέξη Αλεξίου δύο εκπομπές.  Από 1988 έως το 1989 εργάσθηκε ως ραδιοφωνικός συμπαρουσιαστής με την ηθοποιό Μαίρη Χρονοπούλου στο ραδιοφωνικό σταθμό TOP FM. Το 2000 ξεκίνησε τη συνεργασία του στην ΕΡΤ στην καθημερινή εκπομπή της Δήμητρας Γκουντούνα «ΟΠΩΣ ΜΑΣ ΑΡΕΣΕΙ» ως μουσικός διευθυντής της εκπομπής. Από το 2001 ως το 2010 ετοίμασε και παρουσίασε περί τα 250 δημοσιογραφικά αφιερώματα σε μεγάλες προσωπικότητες της Ελλάδας στην τηλεόραση της ΝΕΤ, μέσα από τις εκπομπές του ΙΧΝΗΛΑΤΕΣ και ΤΙΜΗΣ ΕΝΕΚΕΝ καθώς και μουσικές του πρώτου μισού του 20ου αιώνα. Από το 2010, προσχώρησε στο Τρίτο Πρόγραμμα της Ελληνικής Ραδιοφωνίας και στο Δεύτερο Πρόγραμμα 103.7

 Στην τηλεόραση 
Από το 2001 μέχρι το 2006 στον σταθμό ΝΕΤ της κρατικής τηλεόρασης παρουσιάζει δύο εκπομπές: ΤΙΜΗΣ ΕΝΕΚΕΝ (πορτρέτα παραθεωρημένων προσωπικοτήτων) και «Το μουσικό ρολόι του 20ού αιώνα» (αναλύσεις τραγουδιών των προσωπικοτήτων με τίτλο «Ιχνηλάτες». Κάλεσε σε συνέντευξη περισσότερες από 250 προσωπικότητες της Ελλάδας, όπως η δημοσιογράφος Μαρία Ρεζάν, ο συγγραφέας Γιώργος Μανιώτης, ο ηθοποιός Κώστας Καζάκος, ο ποιητής Γιάννης Βαρβέρης, ο ποιητής Αντώνης Φωστιέρης, ο ποιητής Μανόλης Πρατικάκης, η ποιήτρια Κατερίνα Αγγελάκη-Ρουκ, ο βαρύτονος της Ελληνικής Λυρικής Σκηνής Θέμης Σερμιέ, ο καλλιτέχνης του θεάτρου σκιών Ευγένιος Σπαθάρης. Από το 2006 έως το 2010 προετοίμασε και παρουσίασε αρκετά ντοκιμαντέρ για ιστορικές  προσωπικότητες του πολιτισμού, όπως ο τραγουδιστής και συνθέτης Νίκος Γούναρης, ο στιχουργός Πυθαγόρας Παπασταματίου, ο συνθέτης Μιχάλης Σουγιούλ, η ηθοποιός Σαπφώ Νοταρά, ο σκηνοθέτης Ορέστης Λάσκος και ο συνταγματάρχης Μαρδοχαίος Φριζής.

 Τραγούδια του Μεσοπολέμου 
Από το 2001 συμμετέχει στην ελληνική νοσταλγική μουσική, ιδιαίτερα σε τραγούδια από τις αρχές του 20ού αιώνα. Έχει οργανώσει τραγούδια από την αυθεντική μουσική παρτιτούρας για σύγχρονες ορχήστρες. Έχει εμφανιστεί με τραγουδιστές όπως η Χρυσούλα Στεφανάκη και η Σία Κοσκινά. Τον Σεπτέμβριο του 2010 και το 2011, ο Ναχμίας διοργάνωσε μια ελληνική ρετρό μουσική παράσταση στο Grand Houston  (Οργανισμός Λυρικού Θεάτρου στο Χιούστον του Τέξας) των Ηνωμένων Πολιτειών, υπό την αιγίδα του Ελληνικού Πολιτιστικού Κέντρου Νοτιοδυτικής Περιφέρειας, με κεντρική τραγουδίστρια τη Χρυσούλα Στεφανάκη.

 2010 - Από τον Αττίκ στον Γούναρη (συλλογή ελληνικών ρετρό τραγουδιών) 
Πρόκειται για ελληνική επιλογή τραγουδιού την περίοδο 1901 - 1959. Οι τραγουδιστές Μαρία Κανελοπούλου, Χρυσούλα Στεφανάκη και Θάνος Πολύδωρας εκτελούν διάσημα τραγούδια του Νίκου Γούναρη, της Δανάης, του Χρήστου Χαιρόπουλου, του Αλέκου Σακελλάριου, του Μιχάλη Σουγιούλ, του Κώστα Γιαννίδη, του Cesare Andrea Bixio, του Νίκου Χατζηαποστόλου, του Λεό Ραπίτη και της Σοφίας Βέμπο. Αυτό το CD είναι μια ζωντανή ηχογράφηση.

 Παραπομπές 

Κατηγορία:Έλληνες πιανίστες
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εβραϊκής καταγωγής